Počet začatých stavieb obytných domov v USA sa v októbri zvýšil o 3,8 %Pridajte názor
19. 11. 2019 - Za pozitívny znak pre ekonomiku sa považuje rast počtu začatých stavieb rodinných domov o 2 % a viacbytových budov o 6,8 %.
Počet začatých stavieb obytných domov v USA v októbri stúpol o 3,8 percenta, čo sa považuje za pozitívny znak pre celú ekonomiku krajiny, keďže developeri predpokladajú stabilný dopyt. Americké ministerstvo obchodu v utorok informovalo, že počet začatých stavieb sa zvýšil na sezónne upravenú ročnú mieru 1,31 mil. bytových jednotiek. Výstavba jednogeneračných rodinných domov sa minulý mesiac zväčšila o 2 percentá. Výstavba viacbytových budov posilnila o 6,8 percenta.
Americký trh s bytmi podporuje pokles úrokov z hypotekárnych úverov a dobrá situácia na trhu práce. Priemerné úroky pri tridsaťročných hypotekárnych úveroch podľa údajov spoločnosti Freddie Mac sa znížili na 3,75 percenta z úrovne 4,94 percenta v rovnakom období pred rokom. Počet stavebných povolení sa v októbri v USA tiež zvýšil, a to o 5 percent na 1,46 milióna.